লঞ্চে বোরকা পরে ছিনতাই করতেন তারা
বোরকা পরে লঞ্চে কৌশলে ছিনতাই করার সময় ৩ তরুণকে আটক করেছে নৌ পুলিশ। শুক্রবার (৫ এপ্রিল) রাত ১১টার দিকে নারায়ণগঞ্জের ফতুল্লা লঞ্চঘাট থেকে বরিশালগামী একটি লঞ্চ থেকে তাদের আটক করা হয়।

আটককৃতরা হলেন- নারায়ণগঞ্জ সদরের জিমখানা এলাকার সাব্বির (২০), রুবেল (৩৪) আরাফাত (২২)।

পাগলা নৌ পুলিশ ফাঁড়ির ইনচার্জ কামাল উদ্দিন বলেন, একটি সংঘবদ্ধ চক্র বোরকা পরে লঞ্চে ও লঞ্চঘাটে কৌশলে লোকজনদের কাছ থেকে টাকা ও মোবাইল ছিনিয়ে নেয়। আমরা এমন অভিযোগ পাচ্ছিলাম। কেউ প্রতিবাদ করলে তার বিরুদ্ধে শ্লীলতাহানির অভিযোগ এনে গণধোলাইয়ের ভয় দেখানো হতো। তখন লোকলজ্জার ভয়ে আর কেউ প্রতিবাদের সাহস পেতো না। চক্রটিকে ধরার জন্য দীর্ঘদিন ধরে চেষ্টা চালানো হচ্ছিল। শুক্রবার রাতে লঞ্চের ভেতরে ছিনতাই করে পালানোর সময় ধাওয়া করে ৩ জনকে আটক করা হয়। তাদের মধ্যে সাব্বির বোরকা পরিহিত ছিল।

তিনি আরও বলেন, এ সময় তাদের কাছ থেকে ছিনতাই করা ২টি মোবাইল ও বেশকিছু টাকা জব্দ করা হয়েছে। যাদের কাছ থেকে ছিনতাই করা হয়েছে তারা এসে তাদের মোবাইল ও টাকা শনাক্ত করেছেন। এ বিষয়ে আইনগত ব্যবস্থা প্রক্রিয়াধীন।


বোরকা পরে লঞ্চে কৌশলে ছিনতাই করার সময় ৩ তরুণকে আটক করেছে নৌ পুলিশ। শুক্রবার (৫ এপ্রিল) রাত ১১টার দিকে নারায়ণগঞ্জের ফতুল্লা লঞ্চঘাট থেকে বরিশালগামী একটি লঞ্চ থেকে তাদের আটক করা হয়।